El Camara de Comercio del maga Isla na Filipinas

***La Cámara de Comercio de las Islas Filipinas*** (), conocido ya ahora como el **The [[Chamber of Commerce]] of the Philippine Islands**, amo el de con todo daan institucion de negocio na Filipinas que fundao del 1886. Ta puede explora con el historia del *Camara* del tiempoy Español cuando el Rey del España, si Alfonso XII por medio con Reina Regente amo si Maria Cristina, el ya hace sale un Decreto Real del aca-9 de Abril, 1886, y ta crea este semejante maga institucion para na todo’l colonia del España.

El *Camara de Comercio de Manila* ya queda formalmente organizao y presentao na de este Asamblea General del aca-24 de Mayo, 1887. Y del aca-17 de Junio, 1887, aquel tiempo, ya hace aproba inicialmente el Gobierno Superior del Filipinas con el maga estatuto de este; y despues finalmente ya hace finaliza el aprobada el Su Majestad, el Reina Regente del España, si Maria Cristina, del aca-9 de Febrero, 1888.

Si Sr. Don Joaquin María Elizalde amo el primer presidente de este Camara, despues del 1890 el turno de Sr. Don Francisco Godínez, y na ultimo del 1895 si Sr. Don José de Echeita.

Despues del guierra Hispanoamericano del 1898 del tiempo ya para ya este, del aca-19 de Julio, 1903, el Camara de Comercio de Manila ya conduci el primer sesion formal de este, junto el Gobernador General de Filipinas si William Howard Taft como el Presidente Honorario, y si Don Francisco Reyes como el primer Presidente del Camara.

## Maga presidente del Camara
Un lista cronological del maga presidente del Camara y el termino de ila:

## El maga fundador
El maga fundador del Camara ya hace inclui maga representante estaba na maga otro-otro sector del economia. Amo si canda Don Juan Rodriguez, *creador y diseñador de barco*; Don Miguel Velasco, *dueño de estado real*; Sr. Rogaciano Rodriguez, *negociante*; Sr. Francisco Reyes, *banquero, tambien el primer presidente del 1903-1904*; Don Ricardo Aguado, *negociante*; Sr. Teodoro Yang-co, *dueño de estado real*; Sr. Luis Hidalgo, *negociante*; Don Pedro A. Roxas, *dueño de estado real y negociante*; Sr. Rafael Reyes, *dueño de estado real y industrialista*; Sr. Tomás Sunico, *industrialista*; Sr. Vicente Somoza Cua-Peco, *dueño de estado real y negociante*; Dr. Aristón Bautista, *industrialista*; Don Vicente D. Fernandez, *attorney-in-fact de Don Pedro P. Roxas*; Sr. Telésforo Chuy-dian, *dueño de estado real y negociante*; Don Bernandino Hernandez, *negociante*, Sr. Faustino Lichauco, *dueño de estado real y importador*; Don Ramón Soriano, *dueño de estado real y importador*; Sr. Tomás Argüelles, *arquitector*; Sr. Ignacio Sy-yap, *negociante*; y si Don Rafael del Pan, *abogao*.

## Primer miting

El primer miting organizacional del maga fundador ya hace conduci na residencia de Don Juan Rodiguez na Calle Vives na Distrito de San Nicolas, ya hace adopta el grupo el "***Cámara de Comercio de Manila***" como el nombre del organizacion. Despues ya cambia del año 1919 na "*Chamber of Commerce of the Philippine Islands / Cámara de Comercio de las Islas Filipinas*".

## Tiempoy Americano (1903-1946)
Cuando ya cambia el soverania del Filipinas na Español para Americano, ya hace tambien cambia con el movida del negocio na maga isla. Si canda Vicente Madrigal, Juan B. Alegre, Jose V. Ramirez, Alfonso M. Tiaoqui, Vicente P. Genato. Manuel E. Cayugan, Vicente P. Genato, Manuel E. Cuyugan, Vicente T. Fernandez, y otro pa maga prominente miembro del *Camara* el ya dale prueba que sila mismo como maga lider el puede hace mantene con el porseguida del maga mejorao relacion de negocio na Filipinas.

Del aca-3 de Mayo, 1915, el maga miembro del Camara de Comercio Filipinas ya enmenda con el maga estatuto de este. Y del aca-19 de Junio, 1915, el 'Escritura Social' de este el ya hace fuerte.

Del año 1919, ya principia ya sila usa Ingles para conversa, y con ese, el Camara oficialmente tambien ya queda conocido na maga documento como el Chamber of Comerce of the Philippine Islands. Del aca-17 de Julio, 1933, durante el tercero sesion del aca-19 Legislatura del Filipinas, el Secretaria de Agricultura y Comercio ya queda autorizao para vende na *Camara* un tierra para na de este edificio, y ya hace con este aproba del aca-6 de Diciembre, 1933. Del aca-15 de Septiembre, 1934, el Camara ya hace sale un titulo mismo del tierra de este, y por medio del maga contribucion y negocio privado, el tres piso edificio del Camara, que ya hace diseña el arquitector Juan Arellano, el ya hace construi y del año 1937 ya hace inaugura el Presidente de Filipinas Manuel Quezon ya hace declara junto el entonces presidente Aurelio P. Periquet y Ziálcita.

Despues del acabada del Guierra de Mundo II, na alcanzada del Independencia del Filipinas, del aca-6 de Abril, 1949, el Securities and Exchange Commission de Departamento de Comercio y Industria ya hace sale un Reconstruccion del maga Registro del Camara del maga perdido documento cuando *Camara de Comercio de las Islas Filipinas* pa siempre el nombre del Camara (y principia ahora, Chamber of Commerce of the Philippine Islands).

## Publicacion oficial

### El maga temprano años del COMMERCE
Antes del fundada del Camara, un concepto dismisivo el necesidad para unilateralmente expresa con el maga interes del comunidad de negocio na Flipinas. Pero, por causa na maga otro-otro problema ta enfrenta el conducida del maga negocio, mas ya queda lang determinao el Camara que enfrenta con el maga importante problema para na elevada del economia del pais.

El publicacion oficial del Camara, nombrao “**Revista de la Càmara de Comercio de las Islas Filipinas**” el ya hace sale el *maiden issue* del año 1927, ya hace subvenciona si Leopoldo R. Aguinaldo (quien ya queda un presidente del Camara) y despues ya hace cambia el nombre del *magazine* titulao como “**COMMERCE**”. El razon del cambiada del nombre, para puede indentifica con este como el organo del Camara.

El COMMERCE Magazine ya tiene dos maga seccion para na maga lenguage Ingles y Español, pero cuando ya tarda, ya hace totalmente *reformat* para na publicacion na Ingles. Ya hace con este publica na *deluxe format*, na papel pesao, y aquel el razon por que de con todo caro, autoritativo y exclusivo el publicacion comercial na Filipinas. Del Enero 1952, ya escoge con Dr. Jose R. Katigbak para administra con el maga *magazine*, que ta asisti si M.M. de los Reyes. El *Board of Editors* ta encabeza si Dr. Katigbak incluido si canda Domingo Abadilla y Hilarion Vibal como *staff*, siguiendo el maga otro miembro prominente del Camara quien ta'n prestahan turno na mantenida del publicacion, como si canda Teofilo Reyes, Hilarion Vibal, Benito Medina, Carlos de Lara y George Yulo.

### El mas atrasao años del COMMERCE

Ya hace para con el publicacion del COMMERCE durante el regimen del Ley Marcial Filipina. Del año 2015, si canda Jose Luis U. Yulo Jr. (aca-56 Presidente del Camara) y si Denissa G. Venturanza (Director Ejecutivo) el ya decidi hace revivi con el publicacion. Na presente tiempo, ta continua lang siempre el **COMMERCE Magazine** (*Filipinas*) hace sale maga asunto regularmente cada *quarter*.

## Coleccion de retrato

File:The_Chamber_of_Commerce_of_the_Philippine_Islands_Historical_Marker_(English).jpg|Marcador historical del Camara de Comercio del maga Isla na Filipinas (Ingles)
File:Chamber_of_Commerce_of_the_Philippine_Islands,_Intramuros.JPG|Chamber of Commerce of the Philippine Islands, Intramuros
File:CCPI's_Chamber_Bldg_Interior,_Intramuros,_Manila,_June_2025.jpg|Interior del edificio del Camara
File:Ang_Chamber_of_Commerce_of_the_Philippines_Foundation,_Inc._Historical_Marker,_Intramuros,_Manila.jpg|Marcador historical del Ang Chamber of Commerce of the Philippines Foundation, Inc.


## Maga referencia